पुणे: पुणे के कात्रज इलाके में एक मां ने पहले अपने बेटे का रस्सी से गला घोटा और फिर खुद पंखे से लटक कर जान दे दी । इस दिलदहला देने वाली घटना से क्षेत्र में सनसनी फैल गई ।मामला पुणे के भारती विद्यापीठ पुलिस क्षेत्र का है ।मरने वालों की पहचान रानी सचिन राउत और सोहम के रूप में हुई है ।एक माँ द्वारा पहले अपने बेटे की हत्या और फिर अपने आप को मौत के गले लगाने की इस वारदात के पीछे का असली कारण पुलिस पता लगाने में लगी है ।
घटना पुणे के कात्रज इलाके के संतोषनगर स्थित दत्तकृपा हाउसिंग सोसायटी की है। प्राप्त जानकारी के अनुसार रानी के पति की हेयर कटिंग की दुकान थी। एक साल पहले हुई एक दुर्घटना में उसकी मौत हो गई। तब से रानी बेटे सोहम के साथ अपनी मां के यहां रहती थी। यहां पर उसका साथ भाई दीपक, पिता भैरूनाथ भी रहते हैं। वहीं दूसरा भाई अमोल कात्रज में रहता है। वह पुलिसकर्मी है, पिता भैरूनाथ एसटी में ड्रायवर हैं। बड़ा भाई दीपक मैकडोनाल्ड में प्रबंधक है। उसकी मां का पापड़ बनाने का घरेलू व्यवसाय है। इस कारण माना जा रहा है कि आर्थिक तंगी इस वारदात की वजह नहीं है ।
hin_Deva hin_Deva